stanford-oval/wikipedia huggingface dataset:
ปรเมศร์ น้อยอ่ำ

| ปรเมศร์ น้อยอ่ำ |
| --- | --- |
ชื่อเกิด: ปรเมศร์ น้อยอ่ำ
เกิด: 31 สิงหาคม พ.ศ. 2508 (59 ปี) ประเทศไทย
อาชีพ:  นักแสดง  นักโฆษณา 
ปีที่แสดง: พ.ศ. 2550–ปัจจุบัน
ผลงานเด่น: หมอสุธี –   บอดี้ ศพ19 (2550)  อาจารย์พินิจ – สามชุก (2552) เฮียฮั่ง – ธี่หยด (2566)
สุพรรณหงส์: นักแสดงนำชายยอดเยี่ยม  พ.ศ. 2552 – สามชุก
ชมรมวิจารณ์บันเทิง: นักแสดงนำชายยอดเยี่ยม  พ.ศ. 2552 – สามชุก
คมชัดลึก: นักแสดงนำชายยอดเยี่ยม ประเภทภาพยนตร์  พ.ศ. 2552 – สามชุก
ปรเมศร์ น้อยอ่ำ (เกิด 31 สิงหาคม พ.ศ. 2508) ชื่อเล่น ปลาย เป็นนักแสดงและนักโฆษณาชาวไทย มีผลงานการแสดงเป็นที่รู้จักจากภาพยนตร์เรื่อง บอดี้ ศพ19 ซึ่งจากเรื่องนี้ทำให้ได้รับการเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง สาขานักแสดงสมทบยอดเยี่ยม หลังจากนั้นในปี พ.ศ. 2552 แสดงนำในภาพยนตร์เรื่อง สามชุก โดยได้รับรางวัลสาขานักแสดงนำชายยอดเยี่ยมจาก คมชัดลึก อวอร์ด ครั้งที่ 7, รางวัลภาพยนตร์ไทย ชมรมวิจารณ์บันเทิง ครั้งที่ 18, รางวัลภาพยนตร์แห่งชาติ สุพรรณหงส์ ครั้งที่ 19, สตาร์พิคส์ ไทยฟิล์ม อวอร์ด และ แฮมเบอร์เกอร์อวอร์ด คู่กับ คริส หอวัง นักแสดงนำหญิงยอดเยี่ยมจากเรื่อง รถไฟฟ้า มาหานะเธอ
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
|  พ.ศ. 2550 | บอดี้ ศพ19 | หมอสุธี สามีของหมออุษา |  |
|  พ.ศ. 2551 | สี่แพร่ง ตอน Last Flight | กัปตัน |  |
|  พ.ศ. 2551 | Bitter Sweet BoydPod The Short Film ตอน คำไม่กี่คำ |  |  |
|  พ.ศ. 2552 | สามชุก | อาจารย์พินิจ  |  |
|  พ.ศ. 2553 | เจ้านกกระจอก  |  |  |
|  พ.ศ. 2555 | 407 เที่ยวบินผี | จำรัส |  |
| พ.ศ. 2564 | 4 KINGS อาชีวะ ยุค 90 | พ่อเลี้ยงของบิลลี่ |  |
| พ.ศ. 2566 | ธี่หยด | เฮียฮั้ง |  |
| พ.ศ. 2567 | ธี่หยด 2 | เฮียฮั้ง |  |
ผลงาน > ละครโทรทัศน์

พ.ศ. 2556 รักนี้ชั่วนิจนิรันดร์ (ทรูวิชันส์/ทรูโฟร์ยู) รับบทเป็น พ่อ
พ.ศ. 2557 The Change Company ฝัน / เปลี่ยน / โลก (ไทยพีบีเอส) รับบทเป็น สิทธิพล
พ.ศ. 2558 ภาพยนตร์โทรทัศน์ชุด Inspired by Idol คนบันดาลใจ เรื่อง “ลมหายใจใต้น้ำ“ (ไทยพีบีเอส) รับบทเป็น นายดาบตำรวจ
พ.ศ. 2558 ตะวันตัดบูรพา (เอ็กแซ็กท์ - ซีเนริโอ/ช่องวัน) รับบทเป็น สารวัตรเมธา
พ.ศ. 2559 สายลับรักป่วน (ช่อง 3) รับบทเป็น บอส
พ.ศ. 2559 พิษสวาท (เอ็กแซ็กท์ - ซีเนริโอ/ช่องวัน 31) รับบทเป็น สุนทร พงษ์วานิชสุข
พ.ศ. 2560 ทรายย้อมสี (อาร์เอส/ช่อง 8) รับบทเป็น เยี่ยม แสงไพบูรณ์ (พ่อมณียงและทิพย์อาภา) คู่กับ วาสิฏฐี ศรีโลฟุ้ง
พ.ศ. 2561 คมแฝก (ช่อง 3) รับบทเป็น คุณพ่อองอาจ (รับเชิญ)
พ.ศ. 2561 เล่ห์รักบุษบา (เจ เอส แอล โกลบอล มีเดีย/ช่อง 7) รับบทเป็น ดนัย บริรักษ์
พ.ศ. 2562 รักไม่ลืม (เดอะ วัน เอ็นเตอร์ไพรส์/ช่องวัน 31) รับบทเป็น ชวิน ปรีชาวรุตม์ (วิน) (พ่อของแบงค์) คู่กับ ชลเลขา ละงู (รับเชิญ)
พ.ศ. 2562 นางสาวก้นครัว (จีเอ็มเอ็ม บราโว/GMM25) รับบทเป็น ไพศาล คู่กับ ปนัดดา วงศ์ผู้ดี (รับเชิญ)
พ.ศ. 2563 ร้อยป่า (ทรัพย์ เอนเตอร์เทนเม้นท์/ช่อง 7) รับบทเป็น ทรงธรรม กิตติวงศ์ คู่กับ อรอนงค์ ปัญญาวงศ์
พ.ศ. 2564 เกมรักเกมพยาบาท (จีเอ็มเอ็ม สตูดิโอส์/พีพีทีวี) รับบทเป็น กิตติ คู่กับ เพ็ญพักตร์ ศิริกุล
พ.ศ. 2565 เวลากามเทพ (เดอะ วัน เอ็นเตอร์ไพรส์/ช่องวัน 31) รับบทเป็น มิสเตอร์ลี (รับเชิญ)
พ.ศ. 2566 สงครามเงิน (เช้นจ์ 2561/ช่องอมรินทร์ทีวี) รับบทเป็น ประจินต์
พ.ศ. 2566 สืบลับหมอระบาด (เมจิค อีฟ วัน เอนเตอร์เทนเม้นท์/ช่อง 3) รับบทเป็น ทศ คู่กับ คัทลียา แมคอินทอช (รับเชิญ)
พ.ศ. 2566 เกมรักทรยศ (ช่อง 3) รับบทเป็น หมอเกริก
พ.ศ. 2567 ดวงใจเทวพรหม ตอน ใจพิสุทธิ์ (ช่อง 3 เอชดี) รับบท นายแพทย์ พิสุทธิ์ (รับเชิญ)
ผลงาน > ผลงานละครชุด

พ.ศ. 2553 เซน...สื่อรักสื่อวิญญาณ ตอน บทสรุปของคำพิพากษา (ช่อง 5) รับบทเป็น พ่อของเซน (รับเชิญ)
พ.ศ. 2558 7 วันจองเวร ตอน ขั้น...บันไดผี (ช่องเวิร์คพอยท์) รับบทเป็น ลุงเพิ่ม (รับเชิญ)
พ.ศ. 2558 มาลี เพื่อนรัก..พลังพิสดาร (จีเอ็มเอ็ม 25) รับบทเป็น พ่อของเมษา
พ.ศ. 2558 Devil Lover เผลอใจ..ให้นายปีศาจ (จีเอ็มเอ็ม 25) รับบทเป็น ลุงโซจิ
พ.ศ. 2559 เราเกิดในรัชกาลที่ ๙ เดอะซีรีส์ (ช่องวัน 31) รับบทเป็น
พ.ศ. 2559 ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา (โมโน 29) รับบทเป็น พระเจ้าบุเรงนอง
พ.ศ. 2560 Home Stay หนีรัก ไปพักใจ (จีเอ็มเอ็ม 25) รับบทเป็น วีระ
พ.ศ. 2560 เลิฟบุกส์เลิฟซีรีส์ ตอน Mister Daddy พ่อ(คุณ)ตัวดี (จีเอ็มเอ็ม 25) รับบทเป็น พ่อพริบพรี
พ.ศ. 2562 เกมล่าเธอ (ช่องวัน 31) รับบทเป็น พ่อแปลน
พ.ศ. 2562 Bangkok Vampire รสรินล่าแวมไพร์ (โมโน 29) รับบทเป็น ท่านวัชระ
พ.ศ. 2562 รักหมดใจ Endless Love (จีเอ็มเอ็ม 25) รับบทเป็น เฮียตั๋ว
พ.ศ. 2562 Dark Blue Kiss จูบสุดท้ายเพื่อนายคนเดียว (จีเอ็มเอ็ม 25) รับบทเป็น ผอ.โรงเรียนมัธยมศึกษา (พ่อนนท์) (รับเชิญ)
พ.ศ. 2563 Turn Left Turn Right สมองเลี้ยวซ้าย หัวใจเลี้ยวขวา (จีเอ็มเอ็ม 25) รับบทเป็น พ่อของไท (รับเชิญ)
พ.ศ. 2565 The Three Gentlebros คู่แท้แม่ไม่เลิฟ (เดอะ วัน เอ็นเตอร์ไพรส์ - จีเอ็มเอ็มทีวี - เก้ง กวาง แก๊งค์ วัยใส/จีเอ็มเอ็ม 25) รับบทเป็น การันต์
พ.ศ. 2567 อังคารคลุมโปง: เอ็กซ์ตรีม (เอไทม์ มีเดีย/เน็ตฟลิกซ์)
ผลงาน > ซิทคอม

พ.ศ. 2558 บ้านนี้มีรัก ตอน อุ้มกระเตงฟัด (ช่อง 9) รับบทเป็น คุณณรงค์ (รับเชิญ)
รางวัล

ผู้แสดงนำชายยอดเยี่ยม คมชัดลึก อวอร์ด ครั้งที่ 7 จากภาพยนตร์เรื่อง สามชุก
ผู้แสดงนำชายยอดเยี่ยม รางวัลภาพยนตร์ไทย ชมรมวิจารณ์บันเทิง ครั้งที่ 18 จากภาพยนตร์เรื่อง สามชุก
ผู้แสดงนำชายยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 19 จากภาพยนตร์เรื่อง สามชุก
ผู้แสดงนำชายยอดเยี่ยม สตาร์พิคส์ ไทยฟิล์ม อวอร์ด จากภาพยนตร์เรื่อง สามชุก
ผู้แสดงนำชายยอดเยี่ยม แฮมเบอร์เกอร์อวอร์ด จากภาพยนตร์เรื่อง สามชุก
ปะทานุกรม การทำของคาวหวานอย่างฝรั่งแลสยาม

| --- | --- |

ผู้ประพันธ์: นักเรียนดรุณีโรงเรียนกุลสตรีวังหลัง
ประเทศ: ประเทศไทย
ภาษา: ภาษาไทย
ประเภท: ตำราอาหาร
ปะทานุกรม การทำของคาวหวานอย่างฝรั่งแลสยาม เป็นตำราอาหาร แปลและเรียบเรียงโดยนักเรียนดรุณีโรงเรียนกุลสตรีวังหลัง พิมพ์ครั้งแรกที่โรงพิมพ์พวกครูอเมริกัน เมื่อ ค.ศ. 1898 ตรงกับ พ.ศ. 2441 ถือเป็นตำราอาหารของไทยฉบับพิมพ์ที่เก่าแก่ที่สุด มีอายุการพิมพ์เก่ากว่า แม่ครัวหัวป่าก์ ซึ่งพิมพ์เมื่อ พ.ศ. 2451 ในการพิมพ์ครั้งแรกนั้นอาจมีการพิมพ์เพียงครั้งเดียวยอดพิมพ์มีจำนวนน้อย คือจำนวนพิมพ์คงใกล้เคียงกับจำนวนนักเรียนดรุณี โรงเรียนกุลสตรีวังหลัง จุดประสงค์เพื่อจำหน่ายจ่ายแจกให้เพียงพอกับจำนวนนักเรียน สันนิษฐานว่าอาจจะมีจำนวนการพิมพ์ไม่มากไม่น่าจะเกิน 300 เล่ม คำนำในตำราเล่มนี้ระบุว่าพิมพ์ขึ้นไว้เพื่อ "แม่หนูดรุณีจะได้ฝึกหัด"
เนื้อหาประกอบด้วยวิธีการทำอาหารไทยและอาหารฝรั่ง โดยอาหารฝรั่งใช้มาตราชั่งตวงแบบยุโรป ส่วนอาหารไทยใช้มาตราตวงวัดแบบไทย
อาหารฝรั่งมีทั้งคาวและหวานประมาณ 140 ชนิด เช่น ซุปไก่ ซุปกระต่าย ซุปมันเทศ ซุปหอยนางรม ทอดปลาไหล ทอดไก่ ทอดหอยแคลง ทอดนกพิราบ ปิ้งกระต่าย ปิ้งเนื้อโค ปิ้งเนื้อโคแท่ง เนื้อโคม้วน ปิ้งมันฝรั่ง ปิ้งมะเขือเทศ ขนมชอกโกแลต ขนมขิง ขนมองุ่น ขนมคุกกี พุดดิงผลไม้ พุดดิงขนมปัง พุดดิงมะพร้าว พุดดิงสมเด็จพระนาง เป็นต้น ส่วนอาหารไทยมีประมาณ 36 ชนิด เช่น แกงเป็ดน้ำ แกงนกพิราบ แกงเทโพ แกงมัสมั่น แกงส้มปลาช่อนกับผลลางสาดเครื่องพริกขิง แกงคั่วกุ้ง แกงเผ็ดลูกชิ้นปลากราย ต้มยำปลาหมอ ต้มยำกุ้งทรงเครื่อง ต้มยำกุ้งเห็ดโคน ยำใหญ่ ยำพริกอ่อน พล่ากุ้งสด และพล่าดอกพยอม เป็นต้น
เกมบอย

| --- | --- |

เกมบอยรุ่นแรกสุด
ผู้พัฒนา: นินเท็นโด อาร์แอนด์ดี1
ผู้ผลิต: นินเท็นโด
ตระกูล: ตระกูลเกมบอย
ชนิด: เครื่องเล่นวิดีโอเกมพกพา
ยุค: ยุคที่สี่
ออกจำหน่าย: JP: 21 เมษายน ค.ศ. 1989 NA: 31 กรกฎาคม ค.ศ. 1989 EU: 28 กันยายน ค.ศ. 1990
วางจำหน่าย: ค.ศ. 1989–ค.ศ. 2003
ราคาเบื้องต้น: ¥12,500[ต้องการอ้างอิง] US$89.95
ยกเลิก: มีนาคม 23, 2003; 21 ปีก่อน (2003-03-23)
ยอดจำหน่าย: Worldwide: 118.69 million including Game Boy (Play it Loud!), Game Boy Pocket, Game Boy Light and Game Boy Color units
สื่อ: ตลับเกมบอย
พลังงาน: 4 × แบตเตอรี่เอเอ (ออริจินัล)
ซีพียู: Sharp LR35902 core @ 4.19 MHz
การแสดงผล: STN LCD 160 × 144 pixels, 47 × 43 mm (w x h)
เกมที่ขายดีที่สุด: เตตริส, 30.26 million (pack-in/separately)
รุ่นก่อนหน้า: เกมกด
รุ่นถัดไป: เกมบอยคัลเลอร์
เกมบอย (อังกฤษ: Game Boy; ญี่ปุ่น: ゲームボーイ; โรมาจิ: Gēmu Bōi) เป็นเครื่องเล่นเกมพกพาที่ถอดเปลี่ยนเกมส์ได้หลากหลาย ใช้พลังงานจากแบตเตอรี่ ผลิตโดยบริษัทนินเทนโด โดยพัฒนาต่อมาจากเกมกด เป็นเครื่องเล่นเกมที่มียอดขายสูงที่สุดจนถึงปัจจุบัน และมีรุ่นต่าง ๆ มากมาย
รุ่น > เกมบอย

เกมบอยรุ่นแรกสุดวางจำหน่ายเมื่อวันที่ 21 เมษายน ค.ศ. 1989 ที่ประเทศญี่ปุ่น ใช้โปรเซสเซอร์แบบ Zilog Z80 และจอภาพ LCD ขาวดำ เล่นเกมจากตลับเกม
รุ่น > เกมบอยพ็อกเก็ต

ค.ศ. 1996 นินเทนโดได้วางขายเกมบอยพ็อกเก็ต (Game Boy Pocket) ที่ออกแบบให้มีขนาดเล็กลงและประหยัดพลังงานมากขึ้น หลังจากนั้น นินเทนโดก็ได้เริ่มวางขายเกมบอยคัลเลอร์ (Game Boy Color) ซึ่งก็ไม่ทำให้คนทั้งโลกผิดหวัง ด้วยหน้าจอสีที่แสดงสีได้มากถึง 65,000 สี และมีขนาดเล็กพกพาได้สะดวก
ปลาไม้

เครื่องกระทบไม้ที่ใช้ในพิธีกรรมทางศาสนาในประเทศจีน
ปลาไม้ หรือ มู่-ยฺหวี (จีน: 木魚; พินอิน: mùyú) เป็นเครื่องกระทบไม้ชนิดหนึ่งที่มีต้นกำเนิดจากประเทศจีน ใช้ในฐานะเครื่องประกอบจังหวะโดยพระภิกษุหรือฆราวาสในศาสนาพุทธนิกายมหายาน ปลาไม้ใช้ในพิธีกรรมทางศาสนาพุทธในประเทศจีน เกาหลี ญี่ปุ่น เวียดนาม และประเทศในทวีปเอเชียอื่น ๆ
ปลาไม้มักใช้ในพิธีกรรมที่เกี่ยวข้องกับการสวดพระสูตร มนต์ หรือปกรณ์อื่น ๆ ในนิกายฉาน ปลาไม้ใช้เพื่อรักษาจังหวะระหว่างการสวดมนต์ ในนิกายสุขาวดี ปลาไม้ใช้ระหว่างการสวดพระนามพระอมิตาภพุทธะ
ปลาไม้มีหลากหลายขนาดและรูปร่าง มีตั้งแต่ขนาด 150 มิลลิเมตร (5.9 นิ้ว) สำหรับใช้โดยฆราวาสหรือใช้ปฏิบัติธรรมประจำวันด้วยตนเอง ไปจนถึงขนาด 1.2 เมตร (3.9 ฟุต) สำหรับใช้ในวัด ปลาไม้มักวางอยู่ทางด้านซ้ายของแท่นบูชา (ในวัดจีน) ข้าง ๆ กับระฆังหงายซึ่งเป็นเครื่องกระทบโลหะ ปลาไม้มักวางอยู่บนเบาะปักลายขนาดเล็กเพื่อป้องกันเสียงเคาะไม่พึงประสงค์จากการที่ปลาไม้วางอยู่บนพื้นผิวของโต๊ะแข็งหรือพื้นแข็ง รวมถึงป้องกันไม่ให้ปลาไม้เสียหายด้วย
ดูเพิ่ม

กลองปลา
หอระฆัง
หอกลอง (ศาสนาพุทธในประเทศจีน)
หอกลอง (เอเชีย)
ชวน หลีกภัย
ประวัติและครอบครัว

ชวน เกิดวันที่ 28 กรกฎาคม พ.ศ. 2481 ที่ตำบลท้ายพรุ (ปัจจุบันอยู่ในเขตตำบลทับเที่ยง) อำเภอเมือง จังหวัดตรัง เป็นบุตรคนที่ 3 ในจำนวน 9 คน ของนายนิยม กับนางถ้วน หลีกภัย เมื่อยังเด็ก ชวนมีชื่อเรียกในครอบครัวว่า "เอียด" หมายถึง เล็ก เนื่องจากเป็นคนรูปร่างเล็ก
สำเร็จการศึกษาจากโรงเรียนมัธยมวัดควนวิเศษมูลนิธิ และโรงเรียนศิลปศึกษาเตรียมมหาวิทยาลัยศิลปากร และนิติศาสตร์บัณฑิต จากมหาวิทยาลัยธรรมศาสตร์ ในปี พ.ศ. 2505 และวิทยาการการจัดการสำหรับนักบริหารระดับสูง (วบส.) สถาบันบัณฑิตพัฒนบริหารศาสตร์ (นิด้า)
มีบุตรชายกับภักดิพร สุจริตกุล หนึ่งคน คือ สุรบถ หลีกภัย
การทำงาน

ชวนเริ่มทำงานเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดตรังสังกัดพรรคประชาธิปัตย์สมัยแรกในปี 2512 และได้ดำรงตำแหน่งสำคัญในหลายรัฐบาล ชวนขึ้นเป็นหัวหน้าพรรคประชาธิปัตย์ในปี 2534
ในเหตุการณ์ 6 ตุลา ถูกกล่าวหาว่าเป็นคอมมิวนิสต์พร้อมกับรัฐมนตรีในพรรคประชาธิปัตย์อีก 2 คน คือ ดำรง ลัทธพิพัฒน์ และสุรินทร์ มาศดิตถ์
ชวนได้รับตำแหน่งทางการเมืองครั้งแรกในสมัยรัฐบาลหม่อมราชวงศ์เสนีย์ ปราโมช ในตำแหน่งรัฐมนตรีช่วยว่าการกระทรวงยุติธรรม แต่มีอันต้องหยุดปฏิบัติหน้าที่ เนื่องจากไม่ได้รับความไว้วางใจในสภาระหว่างการแถลงนโยบาย ต่อมาได้รับตำแหน่งเดิมอีกครั้งหนึ่งในรัฐบาลชุดที่ 37 และได้เลื่อนเป็นรัฐมนตรีว่าการกระทรวงยุติธรรม แต่ต้องสิ้นสุดลงเนื่องจากคณะปฏิวัติเข้ายืดอำนาจ
และต่อมากลับเข้ามารับตำแหน่งรัฐมนตรีว่าการกระทรวงยุติธรรมอีกครั้งในสมัยรัฐบาลพลเอกเปรม ติณสูลานนท์ และถูกปรับไปดำรงตำแหน่งรัฐมนตรีว่าการกระทรวงพาณิชย์ รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงศึกษาธิการ รัฐมนตรีว่าการกระทรวงสาธารณสุข และรองนายกรัฐมนตรีในสมัยรัฐบาลพลเอกชาติชาย ชุณหะวัณตามลำดับ ภายหลังได้ถูกปรับมาดำรงตำแหน่งรัฐมนตรีว่าการกระทรวงเกษตรและสหกรณ์ จนท้ายสุดก็ต้องถอนตัวออกจากรัฐบาลในเวลาถัดมา
นายกรัฐมนตรีสมัยแรก

การเลือกตั้งเมื่อเดือนกันยายน 2535 หลังเหตุการณ์พฤษภาทมิฬ พรรคประชาธิปัตย์ชนะได้ที่นั่งมากที่สุดในสภา โดยได้ ที่นั่งในสภาผู้แทนราษฎร 79 ที่นั่ง ชนะพรรคชาติไทยที่ได้ 77 ที่นั่ง ชวนตั้งรัฐบาลผสมกับพรรคความหวังใหม่, พรรคเอกภาพ, พรรคพลังธรรมและพรรคกิจสังคมโดยพรรคชาติพัฒนาเข้าร่วมคณะรัฐมนตรีหลังพรรคความหวังใหม่ออกจากรัฐบาลในช่วงปลายปี 2537
ในระหว่างการดำรงตำแหน่งนายกรัฐมนตรีสมัยแรก (23 กันยายน พ.ศ. 2535 - 13 กรกฎาคม พ.ศ. 2538) รัฐบาลชวน 1 มีนโยบายที่โดดเด่น อาทิ การเร่งรัดการปฏิรูปที่ดินเพื่อเกษตรกรรม การขยายช่องทางจราจรหลักเป็น 4 ช่องจราจรทั่วทั้งประเทศ สร้างรางรถไฟรางคู่ในพื้นที่ที่มีความพร้อม เริ่มศึกษาการใช้รถไฟฟ้าในประเทศไทย โครงการนมโรงเรียน ริเริ่มกองทุนเงินให้กู้ยืมเพื่อการศึกษา(กยศ.) ส่งเสริมการกระจายอำนาจโดยผลักดันพระราชบัญญัติสภาตำบลและองค์การบริหารส่วนตำบล จัดตั้งองค์การบริหารส่วนตำบลขึ้นทั่วประเทศ และจัดการเลือกตั้งสมาชิกสภาองค์การบริหารส่วนตำบลเป็นครั้งแรก
รัฐบาลชวนสมัยแรกได้มาถึงจุดสิ้นสุด เมื่อสมาชิกคณะรัฐมนตรีไปมีส่วนในเอกสารโครงการปฏิรูปที่ดิน สปก. 4-01 ซึ่งมีการจำหน่ายในจังหวัดภูเก็ต เกิดการวิจารณ์จากสาธารณะและสื่ออย่างหนัก จึงเป็นประเด็นที่ฝ่ายค้านนำโดย นายบรรหาร ศิลปอาชา ผู้นำฝ่ายค้าน หยิบเป็นประเด็นหลักในการอภิปรายไม่ไว้วางใจรัฐบาลและได้กำหนดวันลงมติคือวันที่ 19 พฤษภาคม พ.ศ. 2538 ปรากฏว่าพรรคพลังธรรมซึ่งเป็นพรรคร่วมรัฐบาลเห็นว่ารัฐบาลตอบคำถามในการอภิปรายไม่ไว้วางใจคลุมเครือไม่ชัดเจน ทางพรรคจึงได้มีมติงดออกเสียงให้รัฐบาล ทำให้ผลการประชุมของพรรคร่วมรัฐบาลที่เหลืออยู่จึงเห็นตรงกันให้มีการยุบสภา นายชวนในฐานะนายกรัฐมนตรีจึงประกาศยุบสภาผู้แทนราษฎร และจัดการเลือกตั้งในปี พ.ศ. 2538
หลังพ้นตำแหน่งนายกรัฐมนตรี

ชวน หลีกภัยกลับมาเป็นผู้นำฝ่ายค้านอีกครั้งหลังการเลือกตั้งในปี 2544 เขาก้าวลงจากตำแหน่งหัวหน้าพรรคประชาธิปัตย์ในปี 2546 ผู้มารับช่วงต่อจากเขาคือบัญญัติ บรรทัดฐาน อย่างไรก็ตาม เมื่อพรรคประชาธิปัตย์พ่ายแพ้การเลือกตั้งในปี 2548 นายบัญญัติจึงลาออกจากตำแหน่งหัวหน้าพรรคฯ นายชวนจึงผลักดันให้อภิสิทธิ์ เวชชาชีวะ ดำรงตำแหน่งหัวหน้าพรรคแทน นายชวนเป็นผู้มีบทบาทสำคัญในการนำพรรคประชาธิปัตย์ร่วมบอยคอยการเลือกตั้งในเดือนกุมภาพันธ์ 2549
ภายหลังการเลือกตั้งปี พ.ศ. 2562 ชวน หลีกภัยได้รับเลือกตั้งให้ดำรงตำแหน่งประธานสภาผู้แทนราษฎร
หลังพ้นตำแหน่งนายกรัฐมนตรี > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดตรัง สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบบัญชีรายชื่อ สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัด พรรคประชาธิปัตย์
เครื่องราชอิสริยาภรณ์

ชวน หลีกภัย ได้รับพระราชทานเครื่องราชอิสริยาภรณ์ในประเทศและเครื่องอิสริยาภรณ์ต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2540 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2544 –  เครื่องราชอิสริยาภรณ์แดนเนอโบร ชั้นที่ 1
โรมาเนีย :
พ.ศ. 2543 –  เครื่องอิสริยาภรณ์ดาวแห่งโรมาเนีย ชั้นที่ 1
นิการากัว :
พ.ศ. 2543 –  เครื่องอิสริยาภรณ์ลูแบ็น ดารีโย ชั้นที่ 1
โปรตุเกส :
พ.ศ. 2542 –  เครื่องเสนาอิสริยาภรณ์แห่งพระคริสต์ ชั้นที่ 1
เปรู :
พ.ศ. 2542 –  เครื่องอิสริยาภรณ์พระอาทิตย์แห่งเปรู ชั้นที่ 1
ฟิลิปปินส์ :
พ.ศ. 2536 –  เครื่องอิสริยาภรณ์ซิกาตูนา ชั้นสายสร้อย
อำเภอเมืองยะลา

| อำเภอเมืองยะลา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Yala
คำขวัญ: วัดถ้ำสวย รวยไม้ยางพารา ล้ำค่าหินอ่อน กระท้อนรสดี
แผนที่จังหวัดยะลา เน้นอำเภอเมืองยะลา
พิกัด: 6°32′33″N 101°16′59″E﻿ / ﻿6.54250°N 101.28306°E﻿ / 6.54250; 101.28306
ประเทศ:  ไทย
จังหวัด: ยะลา
พื้นที่
 • ทั้งหมด: 258.0 ตร.กม. (99.6 ตร.ไมล์)
ประชากร (2564)
 • ทั้งหมด: 172,584 คน
 • ความหนาแน่น: 668.93 คน/ตร.กม. (1,732.5 คน/ตร.ไมล์)
รหัสไปรษณีย์ : 95000,  95160 (เฉพาะตำบลลิดล ลำใหม่ ลำพะยา และพร่อน)
รหัสภูมิศาสตร์: 9501
ที่ตั้งที่ว่าการ: ที่ว่าการอำเภอเมืองยะลา ถนนสุขยางค์ ตำบลสะเตง อำเภอเมืองยะลา จังหวัดยะลา 95000
 ส่วนหนึ่งของสารานุกรมประเทศไทย
เมืองยะลา เป็นอำเภอหนึ่งของจังหวัดยะลา ชาวบ้านที่สามารถพูดภาษามลายูได้ นิยมเรียกอีกชื่อหนึ่งว่า นิบง ซึ่งเป็นชื่อต้นไม้ประเภทหนึ่งที่เคยมีอยู่มากมายภายในตัวอำเภอเมืองยะลา
ที่ตั้งและอาณาเขต

อำเภอเมืองยะลาตั้งอยู่ทางตอนบนของจังหวัด มีอาณาเขตติดต่อกับอำเภอข้างเคียง ดังต่อไปนี้
ทิศเหนือ ติดต่อกับอำเภอโคกโพธิ์และอำเภอแม่ลาน (จังหวัดปัตตานี)
ทิศตะวันออก ติดต่อกับอำเภอยะรัง (จังหวัดปัตตานี) และอำเภอรามัน
ทิศใต้ ติดต่อกับอำเภอรามัน อำเภอกรงปินัง และอำเภอยะหา
ทิศตะวันตก ติดต่อกับอำเภอยะหา และอำเภอสะบ้าย้อย (จังหวัดสงขลา)
การแบ่งเขตการปกครอง > การปกครองส่วนภูมิภาค

อำเภอเมืองยะลาแบ่งเขตการปกครองออกเป็น 14 ตำบล 80 หมู่บ้าน 40 ชุมชน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | สะเตง |  | (Sateng) |  | 40 ชุมชน |  |  |  |  |  |  | 8. | หน้าถ้ำ |  | (Na Tham) |  | 4 หมู่บ้าน |
| 2. | บุดี |  | (Budi) |  | 8 หมู่บ้าน |  |  |  |  |  |  | 9. | ลำพะยา |  | (Lam Phaya) |  | 7 หมู่บ้าน |
| 3. | ยุโป |  | (Yupo) |  | 6 หมู่บ้าน |  |  |  |  |  |  | 10. | เปาะเส้ง |  | (Po Seng) |  | 4 หมู่บ้าน |
| 4. | ลิดล |  | (Lidon) |  | 5 หมู่บ้าน |  |  |  |  |  |  | 11. | พร่อน |  | (Phron) |  | 6 หมู่บ้าน |
| 5. | ยะลา |  | (Yala) |  | 3 หมู่บ้าน |  |  |  |  |  |  | 12. | บันนังสาเรง |  | (Bannang Sareng) |  | 6 หมู่บ้าน |
| 6. | ท่าสาป |  | (Tha Sap) |  | 6 หมู่บ้าน |  |  |  |  |  |  | 13. | สะเตงนอก |  | (Sateng Nok) |  | 13 หมู่บ้าน |
| 7. | ลำใหม่ |  | (Lam Mai) |  | 7 หมู่บ้าน |  |  |  |  |  |  | 14. | ตาเซะ |  | (Ta Se) |  | 5 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองยะลาประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลนครยะลา ครอบคลุมพื้นที่ตำบลสะเตงทั้งตำบล
เทศบาลเมืองสะเตงนอก ครอบคลุมพื้นที่ตำบลสะเตงนอกทั้งตำบล
เทศบาลตำบลลำใหม่ ครอบคลุมพื้นที่บางส่วนของตำบลลำใหม่
เทศบาลตำบลบุดี ครอบคลุมพื้นที่ตำบลบุดีทั้งตำบล
เทศบาลตำบลยุโป ครอบคลุมพื้นที่ตำบลยุโปทั้งตำบล
เทศบาลตำบลท่าสาป ครอบคลุมพื้นที่ตำบลท่าสาปทั้งตำบล
องค์การบริหารส่วนตำบลลิดล ครอบคลุมพื้นที่ตำบลลิดลทั้งตำบล
องค์การบริหารส่วนตำบลยะลา ครอบคลุมพื้นที่ตำบลยะลาทั้งตำบล
องค์การบริหารส่วนตำบลลำใหม่ ครอบคลุมพื้นที่บางส่วนของตำบลลำใหม่ (นอกเขตเทศบาลตำบลลำใหม่)
องค์การบริหารส่วนตำบลหน้าถ้ำ ครอบคลุมพื้นที่ตำบลหน้าถ้ำทั้งตำบล
องค์การบริหารส่วนตำบลลำพะยา ครอบคลุมพื้นที่ตำบลลำพะยาทั้งตำบล
องค์การบริหารส่วนตำบลเปาะเส้ง ครอบคลุมพื้นที่ตำบลเปาะเส้งทั้งตำบล
องค์การบริหารส่วนตำบลพร่อน ครอบคลุมพื้นที่ตำบลพร่อนทั้งตำบล
องค์การบริหารส่วนตำบลบันนังสาเรง ครอบคลุมพื้นที่ตำบลบันนังสาเรงทั้งตำบล
องค์การบริหารส่วนตำบลตาเซะ ครอบคลุมพื้นที่ตำบลตะเซะทั้งตำบล
นฤบดินทร์ วีรวัฒโนดม

ร้อยตำรวจเอก นฤบดินทร์ วีรวัฒโนดม (ชื่อเล่น ต้น) เป็นนักฟุตบอลชาวไทยและเป็นพี่ชายของนักแสดงสาวชื่อดัง น้ำตาล ทิพนารี วีรวัฒโนดม ปัจจุบันเล่นในตำแหน่งแบ็กขวาให้กับบุรีรัมย์ ยูไนเต็ด ในไทยลีก โดยเขาเป็นกัปตันทีม บุรีรัมย์ ยูไนเต็ด
ประวัติ

นฤบดินทร์ เกิดเมื่อวันที่ 12 กรกฎาคม พ.ศ. 2537 ที่อำเภอลาดบัวหลวง จังหวัดพระนครศรีอยุธยา จบการศึกษาระดับชั้นมัธยม จากโรงเรียนอัสสัมชัญธนบุรี กรุงเทพฯ ปัจจุบันกำลังศึกษาในสาขาวิชาการจัดการ คณะบริหารธุรกิจ มหาวิทยาลัยรัตนบัณฑิต นอกจากนี้ เขายังเคยเป็นแบบให้กับ นิตยสารสุดสัปดาห์ ฉบับประจำเดือนพฤศจิกายน พ.ศ. 2553 ภายใต้แนวคิด "หนุ่มน่าถอด 2030" และมีน้องสาว 1 คน คือ น้ำตาล (ทิพนารี วีรวัฒโนดม)
สโมสรอาชีพ

นฤบดินทร์เริ่มลงแข่งขันระดับเยาวชน กับทีมฟุตบอลของโรงเรียนนวมินทราชินูทิศ สวนกุหลาบวิทยาลัย ปทุมธานี และสโมสรฟุตบอลเพื่อนตำรวจ ซึ่งชนะเลิศการแข่งขันระดับนักเรียน รุ่นอายุไม่เกิน 14 ปี ประเภท ก. ประจำปี พ.ศ. 2551
สโมสรอาชีพ > บีอีซี เทโรศาสน

เมื่อราวต้น พ.ศ. 2555 นฤบดินทร์ได้ขึ้นมาแข่งขันระดับอาชีพให้กับสโมสรบีอีซี-เทโรศาสน โดยมีเพื่อนร่วมทีมที่ติดทีมชาติชุดใหญ่ด้วยกันคือ ชนาธิป สรงกระสินธ์,พีระพัฒน์ โน้ตชัยยา,ธนบูรณ์ เกษารัตน์และอดิศร พรหมรักษ์ ปัจจุบันทั้งหมดยังคงโลดแล่นในเวทีการค้าแข้งในไทยลีก โดยชนาธิป สรงกระสินธ์เล่นให้กับบีจี ปทุม ยูไนเต็ด, พีระพัฒน์ โน้ตชัยยาเล่นให้กับทรู แบงค็อก ยูไนเต็ด, ธนบูรณ์ เกษารัตน์เล่นให้กับการท่าเรือ เอฟซี, และ อดิศร พรหมรักษ์เล่นให้กับราชบุรี
สโมสรอาชีพ > บุรีรัมย์ ยูไนเต็ด

ในช่วงต้น พ.ศ. 2558 หลังจากจบศึก AFF SUZUKI CUP 2014 นฤบดินทร์ถูกแลกเปลี่ยนตัวกับอดิศักดิ์ ไกรษร ไปอยู่กับบุรีรัมย์ ยูไนเต็ด โดยเขาสวมเสื้อหมายเลข 13 ก่อนในปี 2019 เขาเปลี่ยนมาใส่หมายเลข 15
สโมสรอาชีพ > บุรีรัมย์ ยูไนเต็ด > ฤดูกาล 2558

ในวันที่ 31 ตุลาคม พ.ศ. 2558 นฤบดินทร์ทำประตูแรกในไทยลีก ฤดูกาล 2558 ช่วยให้บุรีรัมย์บุกไปเอาชนะโอสถสภา 6–3
สโมสรอาชีพ > บุรีรัมย์ ยูไนเต็ด > ฤดูกาล 2559

ในวันที่ 23 มกราคม พ.ศ. 2559 นัดการแข่งขันฉลองความสัมพันธ์ 65 ปี ไทย-กัมพูชา รายการ "ช้างบุรีรัมย์ ยูไนเต็ดทัวร์ ครั้งที่ 1" นฤบดินทร์ได้รับบาดเจ็บที่กระดูกข้อมือซ้าย ทำให้ต้องพักรักษาตัวที่โรงพยาบาลสมิติเวช ต่อมาในเดือนพฤษภาคม พ.ศ. 2559 นฤบดินทร์ตัดสินใจต่อสัญญากับสโมสรไปอีก 5 ปี
สโมสรอาชีพ > บุรีรัมย์ ยูไนเต็ด > ฤดูกาล 2560

ในวันที่ 24 มกราคม พ.ศ. 2560 นฤบดินทร์ได้เริ่มเข้ารับการฝึกอบรมที่โรงเรียนนายร้อย อำเภอสามพราน จังหวัดนครปฐม ระยะในการฝึกทั้งสิ้น 3 เดือน โดยเขาจะได้รับอนุญาตให้กลับมาเล่นให้กับสโมสรในช่วงที่มีการแข่งขัน
สโมสรอาชีพ > บุรีรัมย์ ยูไนเต็ด > ฤดูกาล 2561

ในวันที่ 14 กรกฎาคม พ.ศ. 2561 นฤบดินทร์ทำประตูแรกในไทยลีก ฤดูกาล 2561 ช่วยให้บุรีรัมย์เปิดบ้านแซงเอาชนะอุบล ยูไนเต็ด ไปได้ 2–1
สโมสรอาชีพ > บุรีรัมย์ ยูไนเต็ด > ฤดูกาล 2562

ก่อนเปิดฤดูกาล 2562 นฤบดินทร์ได้เปลี่ยนหมายเลขเสื้อจาก 13 ไปเป็น 15 ต่อมาในวันที่ 17 สิงหาคม พ.ศ. 2562 นฤบดินทร์ทำประตูแรกในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0
สโมสรอาชีพ > บุรีรัมย์ ยูไนเต็ด > ฤดูกาล 2563–64

ในวันที่ 22 กุมภาพันธ์ พ.ศ. 2563 นฤบดินทร์ทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะชลบุรีไปได้ 4–0 ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ และในวันที่ 31 ตุลาคม เขาทำประตูที่ 6 ในลีก ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0
สโมสรอาชีพ > บุรีรัมย์ ยูไนเต็ด > ฤดูกาล 2564–65

วันที่ 31 ตุลาคม พ.ศ. 2564 นฤบดินทร์ทำประตูแรกในไทยลีก ฤดูกาล 2564–65 ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0
สโมสรอาชีพ > บุรีรัมย์ ยูไนเต็ด > ฤดูกาล 2565–66

วันที่ 4 กันยายน พ.ศ. 2565 การแข่งขันไทยลีก ฤดูกาล 2565–66 นัดที่ 4 นฤบดินทร์เสียทีทำเข้าประตูตัวเองในนัดที่ทีมเปิดบ้านพบกับบีจี ปทุม ยูไนเต็ด อย่างไรก็ตาม ทีมสามารถกลับมาตีเสมอได้ 2–2
สโมสรอาชีพ > ฤดูกาล 2566–67

วันที่ 26 พฤษภาคม พ.ศ. 2567 การแข่งขันไทยลีก ฤดูกาล 2566–67 นัดที่ 30 นฤบดินทร์ ลงสนามแทนชิติพัทธ์ แทนกลาง ในนาทีที่ 14 ช่วยทีมเปิดบ้านถล่มเอาชนะขอนแก่น ยูไนเต็ด ไป 8-2 พร้อมพาทีมเถลิงแชมป์ไทยลีก สมัยที่ 9 ได้สำเร็จ
ทีมชาติ

นฤบดินทร์เริ่มลงแข่งขันให้กับทีมชาติไทย ตั้งแต่รุ่นอายุ 12, 13, 16, 19 ปี ซึ่งอยู่ในชุดที่เข้าถึงรอบสุดท้าย ฟุตบอลเยาวชนชิงแชมป์เอเชีย ที่สหรัฐอาหรับเอมิเรตส์ และชุดใหญ่ ซึ่งอยู่ในชุดที่ได้เหรียญทองฟุตบอลชาย ในกีฬาซีเกมส์ 2013  ชนะเลิศรายการ เอเอฟเอฟ ซูซูกิ คัพ 2014 รวมทั้ง ซีเกมส์ 2015 ตามลำดับ
ในวันที่ 20 สิงหาคม พ.ศ. 2562 นฤบดินทร์ มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 นฤบดินทร์ ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563–64 | ไทยลีก | 27 | 1 | 5 | 1 | — | — | 2 | 0 | — | — | 34 | 2 |
| บุรีรัมย์ ยูไนเต็ด | 2564–65 | ไทยลีก | 27 | 1 | 5 | 0 | 4 | 0 | 1 | 0 | — | — | 37 | 1 |
| บุรีรัมย์ ยูไนเต็ด | 2565–66 | ไทยลีก | 27 | 0 | 4 | 0 | 5 | 0 | 0 | 0 | 1 | 0 | 37 | 0 |
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
↑  ลงเล่นในไทยแลนด์แชมเปียนส์คัพ